Valkoinen terrori
Lauloi julmaa lauluansa
 Lahtareiden ruiskut,
 Punavankein rivit kaatoi
 Kuumat luotituiskut.
 Toisen osan nälkä näänsi
 Synkkiin vankiluoliin.
 Perheet vaipui turvattomat
 Puutteisiin ja huoliin.

 Sorakuopat, koirahaudat
 Täyttyi kaikkialla.
 Raatajien elon viljan
 Korjas’ valkohalla.
 Piikkilanka-aitausten
 Luokse vaimot kulki,
 Aidan sisäpuolia miehet
 Ijäks silmäns’ sulki.

 Nävtti, niinkuin sammunut ois’
 Kumouksen palo,
 Niinkuin raatajien mailta
 Olis’ viety valo.
 Mutta sorakuoppain yöstä
 Uusi huomen koittaa.
 Köyhälistön suuri aate
 Suomessakin voittaa.

 Kerran rivit köyhälistön
 Raudanlujiks’ saavat,
 Kerran täysin umpeen saavat
 Viime iskun haavat.
 Herrat tuulta kylvävät.
 Vaan siitä nousee myrskyt
 Lahtarroskan lakaisee pois
 Kumouksen myrsky.

1927